एनआईटी के 2 नंबर इलाके में बने शहर के सबसे खूबसूरत पार्कों में एक पार्क रोज गार्डन का मुख्यमंत्री मनोहर लाल खट्टर के आदेश अनुसार सौंदर्यकरण किया जा रहा है जिसके चलते रोज गार्डन में 2.5 करोड़ की लागत से सांस्कृतिक कार्यक्रमों के आयोजन के लिए ओपन एयर थियेटर का निर्माण एवं बच्चो के लिए झूलो की व्यवस्था की गई है। 8 मार्च को अन्तर्राष्ट्रीय महिला दिवस से एक संध्या पूर्व रोज गार्डन में बनाए गए ओपन एयर थियेटर का उद्धघाटन करने के लिए ओपन एयर थियेटर में स्पर्श स्त्री की पहचान नाम से एक सांस्कृतिक कार्यक्रम का आयोजन किया जाएगा जिसमें बढ़खल विधानसभा क्षेत्र की विधायिका सीमा त्रिखा, मेयर सुमाम बाला एवं वार्ड नंबर 11 के निगम पार्षद मनोज नासवा मौके पर मौजूद रहेंगे। वार्ड नंबर 11 के पार्षद मनोज नासवा का कहना है पार्क के सौंदर्यकरण के लिए पार्क में ओपन एयर थियेटर के साथ साथ पार्क में फुटपाथ, चारदीवारी, ट्यूबवेल एवं छोटा फव्वारा एवं बच्चो के खेलने के लिए झूले भी लगाए जा रहे है। साथ ही रोज गार्डन में बनाए जा रहे ओपन एयर थियेटर में 500 से अधिक बेंच लगाए जा रहे है। इसके साथ ही पार्क में 100 से अधिक बेंच लगाए जाएंगे जिससे पार्क में आने वाले लोग बैठ कर आराम कर सकेगे साथ ही मार्च महीने के अंत तक पार्क में सभी सुविधाए सुचारू रूप से चालू कर दी जाएगी।